proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DA AMPLIACIÓN DO IMPORTE DUNHA SUBVENCIÓN NOMINATIVA
ADMINISTRACIÓN LOCAL — Municipal — Redondela (Subvencións, 14/08/2015)

Aprobado definitivamente o acordo do Pleno do Concello de Redondela de data 02 de xullo de 2015, de ampliar por importe de 5.000 € á partida “2311A/48004 Convenio Diócese Tui-Vigo”, correspondente a subvención nominativa á Diócese Tui-Vigo a través de Cáritas Parroquial para o exercicio 2015, procédese a súa publicación cumprindo o previsto no artigo 169.1 do Real Decreto Lexislativo 2/2004, Texto Refundido da Lei reguladora das Facendas Locais tras a súa exposición pública sen que se presentaran reclamacións. O que se publica os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do Real Decreto Lexislativo 2/2004, Texto Refundido da Lei reguladora das Facendas Locais, no prazo de dous meses contados a partir da publicación no Boletín Oficial da Provincia. En Redondela, 04 de agosto de 2015.—A Alcaldesa Acctal. María del Carmen Amoedo Dasilva.
EXECUCIÓN DE TÍTULOS XUDICIAIS 46/2015. NOTIFICACIÓN A IXANA S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 25/02/2015)

Fago Saber: Que no procedemento ETX 46/15 deste xulgado, seguido a instancia de BRYAN OMAR SANGOQUIZA ACHAHBOUN contra IXANA S. L. sobre incidente de non readmisión, ditouse a seguinte resolución: Dilixencia de ordenación de data 11/02/2015 contra a que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 13/03/2015 ás 13:00 horas, para a celebración da comparecencia do artigo 280 da L. R. X. S., ao demandado IXANA S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, once de febreiro do dous mil quince.—O Secretario Xudicial.
RESOLUCIÓN ALCALDÍA NOMEAMENTO TENENTES DE ALCALDE
ADMINISTRACIÓN LOCAL — Municipal — Cangas (Outros documentos, notificacións e informacións públicas, 11/08/2015)

Por Resolución de Alcaldía deste Concello de data do 22/06/2015, procedeuse ó nomeamento do cargo de tenentes de alcalde, o que se publica aos efectos do disposto no artigo 44.2 do Real-decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. De conformidade co disposto nos arts.20.1 a) e art.23.3 da Lei 7/1985, Reguladora das Bases do Réxime Local, art.65.1 da Lei 5/1997 de Administración Local de Galicia, e o art.46.1 do RD 2568/1986, polo que se aproba o Regulamento de Organización, Réxime Xurídico e Funcionamento, Primeiro.— Designar Tenentes de Alcalde do Concello de Cangas ás/ós seguintes concelleiras/os membros da Xunta de Goberno Local: 1º Tenente de Alcalde: Mercedes Giráldez Santos 2º Tenente de Alcalde: Ángela Vizoso Marcos 3º Tenente de Alcalde: Mariano Abalo Costas 4º Tenente de Alcalde: Xoan Carlos Chillón Iglesias 5º Tenente de Alcalde: Tomás Hermelo Álvarez Os/as Tenentes de Alcalde citados sustituirán, pola orde do seu nomeamento, ó Alcalde na totalidade das súas funcións nos casos de ausencia, enfermidade ou impedimento, sen prexuizo de efectuar en cada caso a correspondente delegación. Segundo.— Ós efectos indicados, cando esta Alcaldía teña que ausentarse do termo municipal, establecerá, mediante Resolución, a duración da súa ausencia, designando ao Tenente de Alcalde que teña que asumir as súas competencias. De non conferirse esta designación de forma expresa, esta Alcaldía será sustituida polo Camila Francisca Pelicano Berrane e, no seu defecto, por calquera dos/as outros/as Tenentes de Alcalde establecidos que se atopen presentes, debendo dar conta delo ó resto da Corporación, sin que durante o mesmo día poida actuar como Alcalde accidental máis dun deles. Terceiro.— Da presente Resolución darase conta ó Pleno na primeira sesión que se celebre, notificándose persoalmente aos/as designados/as, debendo así mesmo ser publicado no BOP, sen perxuicio da súa efectividade dende o día seguinte ó da presente resolución. Cangas, 22 de xuño de 2015.—O Alcalde-Presidente, Xosé Manuel Pazos Varela.
MODIFICACIÓN CONVENIO COLECTIVO DE EMPRESA "ALUMINIOS PADRON, SA" EN VALGA (PONTEVEDRA).
XUNTA DE GALICIA — CONSELLERÍA DE TRABALLO E BENESTAR — Xefatura Territorial de Vigo (Convenios colectivos, 16/04/2015)

Visto o Acordo da Comisión Negociadora pola que se engade un artigo 10 bis no convenio colectivo, da empresa ALUMINIOS PADRON, S. A. en Valga (Pontevedra), subscrito en representación da parte económica, por unha representación da empresa e da parte social polos Delegados de persoal en data 27.02.2015. Primeiro.- Dito Convenio foi presentado na Xefatura Territorial de Vigo en data 27/02/2015. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, de 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.-Ordenar a notificación desta Resolución a Mesa Negociadora do mesmo. Iniciada la sesión la empresa pone de manifiesto a los delegados de personal la necesidad de revisar el Convenio vigente, con el fin de incluir en el art.10 bis nuevas tareas con autonomía y sustantividad dentro de la empresa, que ha ido surgiendo desde la formalización del acuerdo anterior, como son las de corte y estiraje, PVC, corte y mecanizado, lacado y madera Tras un breve debate, las partes acuerdan Se acuerda igualmente facultar al Letrado Eduardo Ramiro Jesus Gregorio Rousaud Bedman para la tramitación e inscripción del Convenio. Y en prueba de conformidad se firma la presente en el lugar y fecha indicadas. Vigo, a 1 de abril de 2015.—A Xefa Territorial, María Rita Peón Fernández.
EXPOSICIÓN AO PÚBLICO DA CONTA XERAL CORRESPONDENTE AO EXERCICIO 2014
ADMINISTRACIÓN LOCAL — Municipal — Entidade Local Menor de Morgadáns (Gondomar) (Outros documentos, notificacións e informacións públicas, 22/06/2015)

Informada a Conta Xeral desta Entidade Local Menor de Morgadáns correspondente ao exercizo 2014 pola Comisión Especial de Contas, exponse ao público por un prazo de 15 dias hábiles, durante os cales e oito mais, os que se sintan interesados poderán presentar reclamacións, reparos ou observacións á mesma, os martes e xóves de 19,00 ás 21 horas ou por correo certificado, de acordo co artigo 212.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo. Morgadans, 18 de maio de 2015.—O Presidente, Urbano Esmerode Domínguez.
APROBACION DEFINITIVA CREDITO EXTRAORDINARIO E SUPLEMENTO DE CREDITO 1/2015
ADMINISTRACIÓN LOCAL — Municipal — Cambados (Presupostos e cadros de persoal, 15/04/2015)

O Pleno do Concello de Cambados, en sesión celebrada o día 26.02.2015, aprobou con carácter provisional o expediente de crédito extraordinario e suplemento de crédito 1/2015 con cargo ó Remanente líquido de Tesourería. De conformidade co disposto nos artigos 169 e 177.2 do RDL 2/2004 de 5 de marzo, polo que se aproba o Texto Refundido da Lei Reguladora das Facendas Locais, e 20 e 38 do R. D. 500/1990, de 20 de abril, o expediente foi exposto ó público durante un prazo de 15 días hábiles, prazo no que os interesados puideron examinalo e presentar reclamacións ante o Pleno. Ó non terse presentado reclamacións contra a devandita modificación de crédito, esta considerarase definitivamente aprobada. Faise público que unha vez realizada as modificacións obxecto deste expediente, o orzamento deste Concello para o exercicio 2015, presenta a seguinte distribución por capítulos: Cambados, 6 de abril do 2.015.—O Alcalde, Luis Aragunde Aragunde.
COBRANZA E EXPOSICIÓN PÚBLICA DO PADRÓN DE CONTRIBUÍNTES SUXEITOS A TAXA DE RECOLLIDA DE LIXO DA PRAZA DE ABASTOS 1º TRIMESTRE 2015
ADMINISTRACIÓN LOCAL — Municipal — Cambados (Recadación, 28/01/2015)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos o TAXA RECOLLIDA, TRATAMENTO E ELIMINACIÓN DE RESIDUOS SOLIDOS correspondentes a Remesa: LIXO PRAZA 1T 2015 e pertencentes ao período impositivo do ano 2015 o seguinte: Durante o prazo comprendido entre 5 de Febreiro de 2015 ata 6 de Abril de 2015 ou inmediato hábil posterior se aqueles foran festivos), procedera-se ó cobro en período voluntario da cota do Padrón citado. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción da recarga correspondente e demáis conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Cambados, 20 de Xaneiro de 2015.—O Alcalde.
APROBACIÓN PROVISIONAL DO SERVIZO DE TAXI.
ADMINISTRACIÓN LOCAL — Municipal — Ribadumia (Edictos xudiciais, 17/03/2015)

O Pleno do Concello de Ribadumia, en sesión ordinaria celebrada o día 5 de marzo de 2015, acordou a aprobación inicial da Ordenanza municipal reguladora do Servicio de Taxi do Concello de Ribadumia, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de trinta días, a contar dende o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o Acordo. En Ribadumia, a 6 de marzo de 2015.—A Alcadesa, Stefania Alexandra Halstead Astiarraga.
PREAVISO BAIXA NO PADRÓN DE HABITANTES A FRANCISCO JAVIER VIQUEIRA RODRÍGUEZ
ADMINISTRACIÓN LOCAL — Municipal — Marín (Outros documentos, notificacións e informacións públicas, 09/04/2015)

Según dispón o Regulamento de Poboación e demarcación territorial das Entidades Locais, Real Decreto 2612/1996, do 20 de decembro, nos seus arts.68 e 70: “todos os veciños deben comunicar ó seu Concello as variacións que experimenten os datos que figuran no padrón municipal. Cando unha persoa cambie de residencia, deberá solicitar a súa alta no padrón de habitantes do municipio de destino causando baixa no Concello de procedencia…” Tendo coñecemento que o seu lugar de residencia non se corresponde cos datos que obran no noso rexistro de datos do padrón municipal, DEBERÁ PERSOARSE NAS OFICINAS DO DEPARTAMENTO DE ESTATÍSTICA no prazo de dez días dende a recepción desta notificación para actualizar os datos que figuran na súa inscripción; do contrario iniciarase a baixa de oficio correspondente no CONCELLO DE MARÍN, art.72: “Os concellos darán de baixa de oficio, por inscripción indebida, a quenes figuren empadroados incumprindo os requisitos establecidos no art.54 do regulamento…” Marín, a 25 de marzo de 2015.—A Alcaldesa, María Ramallo Vázquez.
NOTIFICACIÓN POR COMPARECENCIA A ROBERTO CALDAS CASTELO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 20/05/2015)

En virtude do disposto no artigo 112 da Lei Xeral Tributaria (Lei 58/2003, do 17 de decembro), e no artigo 59 da Lei 30/1992 de Réxime Xurídico das Administracións Públicas e do Procedemento Administrativo Común, do 26 de novembro, non sendo posible practicar a notificación por causas non imputables á Administración e despois de realizarse polo menos os intentos de notificación esixidos polos devanditos artigos, cítase aos interesados que se relacionan no presente anuncio, para ser notificados por comparecencia dos actos administrativos derivados dos procedementos que neste se inclúen. Os interesados deberán comparecer no prazo de quince días naturais, contados dende o seguinte ao de publicación deste anuncio. Transcorrido o devandito prazo sen comparecer, a notificación entenderase producida a todos os efectos legais dende o día seguinte ao do vencemento do devandito prazo. Órgano de tramitación: Servizo Xurídico. Lugar de comparecencia: Avda. de Marín, 9. Pontevedra, de luns a venres de 8:30 a 14:30 h. Pontevedra, 8 de maio de 2015—O Tesoureiro, Miguel Ángel Santirso Fernández.
DH. W36.45118. CONCESIÓN DUN CAUDAL DE AUGA PROCEDENTE DUN MANANTIAL NO LUGAR DA PEROXA, CONCELLO DE MORAÑA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 06/02/2015)

Dna. Federico Ivan Roldos Gibbons, DNI XXXXXXXXX e Dna. Enma Maria Ortiz de Lanzagorta Monrove, DNI XXXXXXXXX, solicitan de Augas de Galicia unha concesión dun caudal de auga procedente dun (1) manancial no lugar de montes de A Peroxa, parroquia de Lamas (Santa Cruz), Concello de Moraña, e con destino a rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Solicitante: Federico Ivan Roldos Gibbons / Enma Maria Ortiz de Lanzagorta Monrove Caudal: 0,042 litros/seg (1.330 m3/ano) Uso: Rega Orixe: Manancial (parc. nº 327, pol.27, Catastro de rústica de Moraña) Destino: A Peroxa – Lamas (Santa Cruz) Concello: Moraña Descrición das obras: Captación de auga mediante a realización dun pozo de aros de formigón de 2,0 Ø m e 2,0 m prof. Do mesmo saen 3 tubaxes de PE de 40 Ø mm, dous deles ata un dep. de almacenamento de aros de formigón e 12 m3 aprox. de capacidade, situado na parte sureste dunha das fincas a regar, parc. nº 251 e pol.16, cunha lonxitude de aprox.160 m, estando só un en uso. A terceira tubaxe finaliza nun depósito de 6 m3 (cap. aprox.) situado na outra finca a regar, parc. ref.5161102NH31560001LW, catastro de urbana de Moraña, percorrendo un trazado de 30 m de lonx. Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Moraña ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, 4 de decembro de 2014.—O Xefe de Área de Autorizacións e Concesións, George Henry Duduca Gavril
DELEGACION FUNCIONES TENIENTE DE ALCALDE
ADMINISTRACIÓN LOCAL — Municipal — Baiona (Outros documentos, notificacións e informacións públicas, 28/04/2015)

En cumprimento do disposto no artigo 44.2 do RD 2568/1986, de 28 de novembro, se procede a publicación da seguinte Resolución de alcaldía “Tendo previsto este Alcalde, ausentarse do municipio, dende as 00:00 h. do día 17 de abril de 2015 ata as 23:59 h. do día 19 de abril de 2015, por mor da asistencia a Conmemoración do 523 Aniversario da Firma das Capitulacións de Santa Fe”. Considerando que o artigo 47.1 do ROF sinala que corresponde ós Tenentes de Alcalde en canto tales, substituír na totalidade das súas funcións e pola orde do seu nomeamento, o Alcalde, nos casos de ausencia, enfermidade ou impedimento que imposibilite a este para o exercicio das súas atribucións. De conformidade co establecido nos artigos 47.2 e 44.1 e 2 do ROF, esta Alcaldía-Presidencia resolve: Primeiro.—Delegar en D. Vojtech Yavorskyy Leoveanu, 1º Tenente Alcalde todas as competencias e funcións que ten atribuídas esta Alcaldía, para que poida proceder e substituílo dende as 00:00 h do día 17 de abril ata as 23:59 h do día 19 de abril de 2015.- Terceiro.- Notificar ó interesado e publicar o presente acordo no BOP de Pontevedra. Baiona, 16 de abril de 2015.—O Alcalde-Presidente, Jesús Vázquez Almuíña.
EXPOSICIÓN DE ESTATUTOS APROBADOS
SECCIÓN NON OFICIAL —  — Comunidad de Usuarios de Augas de Lobeira (Outros documentos, notificacións e informacións públicas, 23/10/2015)

1.—Proposta actualizada dos Estatutos-Ordenanzas e Regulamentos, polos cales se rexerá a Comunidade de Usuarios.2.—Aprobación, se procede dos Estatutos propostos.3.—Propostas do presidente.4.—Rogos e preguntas. O que se publica para xeral coñecemento en Solobeira, a 22 de Agosto de 2013.—O Presidente, Antonio Oubiña Iglesias.
EXECUCIÓN DE TÍTULOS XUDICIAIS 253/2015. NOTIFICACIÓN A GEMEX HOSTELEROS SL
ADMINISTRACIÓN DE XUSTIZA — Xulgados do Social — De Vigo (Edictos xudiciais, 22/12/2015)

Fago saber: Que no procedemento EXECUCIÓN DE TÍTULOS XUDICIAIS 253/15, seguidos a instancia de DªSUQIN ANANE PORSELL fronte á empresa GEMEX HOSTELEROS S. L., sobre ORDINARIO, ditouse a seguinte resolución, da que se achega un extracto: “D E C R E T O. SECRETARIO XUDICIAL: D. ANTONIO C. MANCHA ALVAREZ DEL VAYO. Vigo, 14.12.2015. ANTECEDENTES DE FEITO: Primeiro. Pedro Damian Kachout Pitar presentou demanda de execución de sentenza de data 22.07.15 fronte a GEMEX HOSTELEROS S. L. (SEGUEN FUNDAMENTOS DE DEREITO E PARTE DISPOSITIVA). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a GEMEX HOSTELEROS S. L., en paradoiro ignorado, expido este edicto para a súa inserción no Boletín Oficial da Provincia de Pontevedra. Vigo, a 14.12.15.—O Secretario Xudicial.
RESOLUCIÓNS SANCIONADORAS–MEDIO AMBIENTE
ADMINISTRACIÓN LOCAL — Municipal — Grove, O (Recadación, 20/05/2015)

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e procedemento administrativo común, publícase notificación da resolución sancionadora ditada nos expedientes que a continuación se relacionan, por denuncias formuladas en materia de protección do medio ambiente, de limpeza pública e de recollida de lixo polos axentes da autoridade, ás persoas ou entidades que se indican, ao non ser posible realizar a notificación, logo de intentala no derradeiro enderezo coñecido do infractor, feito do que se ten constancia no expediente. Dentro dos 15 días hábiles seguintes á publicación: 1. Mediante ingreso na conta ES71-2080-5037-18-3110014686 de Abanca, indicando número de expediente, nome e enderezo do infractor e polo importe total da notificación.2. Mediante xiro postal dirixido á Oficina de Recadación de Multas do Concello, sita en Rua Herreros, 13, Baixo de Pontevedra, facendo constar nº de expediente, nome e domicilio do infractor.3. Persoalmente nas Oficinas de Recadación de Multas do Concello, sita na rúa Herreros, 13, Baixo de Pontevedra, que permanece aberta ao público de luns a xoves de 9 a 14 h. e de 16 a 18 h. e o vernes de 9 a 14 h. Contra o precedente acto de imposición de sanción (ingreso de Dereito Público), soamente poderá interpoñerse recurso de reposición perante o mesmo órgano que adoptou a resolución impugnada dentro do prazo de un mes contado dende o día seguinte ao da súa notificación. De non producirse resolución expresa do recurso de reposición interposto, no prazo de un mes, contado dende o día seguinte ao da súa presentación, entenderase desestimado segundo o establecido no art.14 do RDL 2/2004 de 5 de marzo, polo que se aproba o Texto refundido da Lei reguladora das Facendas Locais. Non obstante, poderase interpoñer calquera outro recurso que o interesado estime procedente consonte a dereito. Sen perxuizo da sanción penal ou administrativa que se impuxera, quenes infrinxan a presente lei terán a obriga de repoñer ou restaurar as cousas ao ser e estado anteriores á infracción cometida, na forma e condicións establecidas polo órgano que impuxo a sanción. A tal fin a resolución sancionadora determinará o contenido desta obriga, así como o prazo para a súa execución. Quenes sexan responsables das infraccións en materia de medio ambente deberán indemnizar polos danos e perxuicios causados. O Grove, 28 de abril de 2015.—O Alcalde.
ACORDO XGL 20/07/15 E. U. REPRESENTANTES NA MAIV
ADMINISTRACIÓN LOCAL — Municipal — Vigo (Outros documentos, notificacións e informacións públicas, 26/08/2015)

C E R T I F I C O: Que a Xunta de Goberno Local, na sesión extraordinaria do 20 de xullo de 2015, adoptou o seguinte acordo: Dáse conta da proposta de Alcaldía, de data 20.07.15, que di o seguinte: Como consecuencia da constitución nova Corporación xurdida das eleccións locais do 24 de maio do presente ano, a Xunta de Goberno Local do Concello de Vigo, de conformidade co sinalado no art.127 m da Lei 7/1985, reguladora das bases do réxime local, ten que resolver sobre o nomeamento de representantes da Corporación nos órganos colexiados de goberno ou administración dos entes, fundacións ou sociedades, con independencia da súa natureza, nos que participe o Concello. De conformidade co exposto esta Alcaldía, tralas consultas cos distintos Voceiros dos Grupos Políticos Municipais, sometese á consideración da Xunta de Goberno Local a seguinte proposta de acordo: Primeiro.— Distribuír os quince Concelleiros/as que deban representar ao Concello de Vigo na Asemblea da Mancomunidade da Área Intermunicipal de Vigo do seguinte xeito: Presidente e 8 Vocais–concelleiros/as- a proposta do Grupo Político Municipal Socialista: Presidente: D. Abel Caballero Álvarez (Alcalde). Vocal 1: D. Javier Pardo Espiñeira Vocal 2: Dª Isaura Abelairas Rodríguez Vocal 3: D. Jaime Aneiros Pereira Vocal 4: D. Carlos López Font Vocal 5: Dª Ángeles Marra Domínguez Vocal 6: D. Angel Rivas González Vocal 7: D. Santos Héctor Rodríguez Díaz Vocal 8: D. Yuhang Ruben Javier Negre Swieton 4 Vocais–concelleiros/as- a proposta do Grupo Político Municipal do Partido Popular. Vocal 1: Dª Elena Muñoz Fonteriz Vocal 2: D. Diego Gago Bugarín Vocal 3: D. José Manuel Figueroa Vila Vocal 4: D. Daniel Leon Aseginolaza Alu.2 Vocais–concelleiros/as- a proposta do Grupo Municipal Marea de Vigo. Vocal 1: D. Rubén Pérez Correa Vocal 2: Dª Emy Anahy Carlon Leranoz Segundo.— Comunicar este acordo á Mancomunidade Area Intermunicipal de Vigo, ao Grupos políticos municipais, aos concelleiros e concelleiras afectados e para xeral coñecemento inserilo na Intranet municipal. Terceiro.— O presente acordo entrará en vigor no mesmo momento da súa aprobación, sen prexuízo da súa publicación no Boletín Oficial da Provincia e na sede electrónica municipal conforme ao disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. A Xunta de Goberno local aproba a precedente proposta. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a vinte e dous de xullo do ano dous mil quince. V. e Pr.—O Alcalde, Abel Caballero Alvarez.
APROBACIÓN PADRÓN AUGA 2015 2º TRIMESTRE
ADMINISTRACIÓN LOCAL — Municipal — Cambados (Outros documentos, notificacións e informacións públicas, 07/08/2015)

Asunto: Aprobación Padrón Taxa de auga potable, canon da auga e coeficiente de vertedura, 2º trimestre 2015 Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente ao 2º trimestre do ano 2015, a Xunta de Goberno Local, en sesión ordinaria celebrada o día 28 de xullo de 2015, adoptou, entre outros, o seguinte acordo: Aprobar o Padrón da taxa de auga potable, canon da auga e coeficiente de vertedura correspondente ao 2º trimestre do ano 2015. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Cambados, a 28 de xullo de 2015.—v. e pr. A Alcaldesa, Fátima Abal Roma.
CONVOCATORIA DO PAGAMENTO DE XUSTOS PREZOS DO PROCEDEMENTO DE EXPROPIACIÓN FORZOSA DE OBRA VARIANTE DA PO-546 ENTRE O REGUEIRIÑO E A PO-11 E PROXECTO MODIFICADO Nº 1 DA VARIANTE DA PO-546 ENTRE O REGUEIRIÑO E A PO-11.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 06/11/2015)

Expediente: Expropiación forzosa para a execución da obra de “Variante da PO-546 entre o Regueiriño e a PO-11” e “Proxecto Modificado nº 1 da Variante da PO-546 entre o Regueiriño e a PO-11”. Clave: N/PO/91.10.3 e N/PO/91.10.3-M1. Termo Municipal: Pontevedra. Recibido o libramento para o pagamento de xusto prezo do expediente de expropiación forzosa de referencia e facéndose efectivo polo pagador, sinalouse por este Servizo Provincial de Pontevedra, no cumprimento do disposto no artigo 56 da Lei de Expropiación Forzosa de 16 de decembro de 1954 e do 49 do Regulamento para a súa aplicación, de 26 de abril de 1957, a data para a efectividade do mesmo, aos titulares dos bens e dereitos expropiados que figuran na relación exposta no taboleiro de edictos do Concello sinalado. O pagamento efectuarase polo pagador na data e no lugar que de seguido se indican: O que se fai público para xeral coñecemento, advertindo aos interesados que o pago farase precisamente aos que figuran como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditala titularidade da finca (escrituras da finca ou certificación gráfica e descritiva de catastro ao nome do interesado). No suposto de que a titularidade proviñese dunha herdanza, deberán aportar a escritura de partición coas adxudicacións dos cupos, ou, se a herdanza estivese sen partir: Así mesmo, deberán identificarse co documento nacional de identidade. No suposto de que os interesados non comparezan ó acto ou non acrediten convenientemente a titularidade dos predios, procederase á consignación dos importes na Caixa Xeral de Depósitos da Consellería de Facenda. Pontevedra, 23 de outubro de 2015.—O xefe do Servizo Provincial de Pontevedra, Jennifer Susan Alborch Ndiaga.
INICIO DO EXPEDIENTE DE INVESTIGACIÓN DE OFICIO DUN TRAMO EXISTENTE NO C/LAGOA ENTRE OS NÚMEROS 6 E 10.
ADMINISTRACIÓN LOCAL — Municipal — Poio (Outros documentos, notificacións e informacións públicas, 28/04/2015)

A Xunta de Goberno Local, mediante acordo 12911 en sesión ordinaria realizada o día 9 de marzo de dous mil quince, acordou iniciar o expediente de investigación de oficio dun tramo existente no Camiño da Lagoa entre os números 6 e 10. Con data 24 de novembro de 2014 o Enxeñeiro Municipal emite informe onde se especifican as características do camiño de reclamación: Realizada visita ó lugar do asunto se comproba que desde o Camiño Lagoa (en cor verde) no punto 1º do plano adxunto entre os números 6 e 10, parte o camiño obxeto deste informe, despois dun treito de 5 metros pavimentado con aglomerado en quente, atópase (en cor vermello na fotografía aérea) o tramo obxeto deste informe pechado por un portal que pertence a propiedade con referencia catastral 7181102NG2978S0001MA, e desde onde se accede as propiedades cos números 6 e 10, a uns 30metros do portal no outro extremo atópase outro portal pechado. A continuación continúa un camiño (en cor amarela), que volve a comunicar mais adiante co camiño Carballiños (existe un cartel municipal rotulado co nome de ese camiño), e mais adiante co Camiño Lagoa preto das vivendas cos números 14, 16 e 17 onde se pode ver un cartel municipal coa rotulación “Camiño Lagoa”. As vivendas cos números 6 e 10, así como o treito obxeto deste informe atópanse en Solo de Núcleo Rural Mixto. O treito do camiño obxeto de estudio atópase pechado entre dous portais dentro da propiedade co nº 6 e despois comunica rodeando un núcleo de casas dous tramos do camiño Lagoa. No treito do estudio non hai servizos municipais, non hai canalizacións de saneamento nin abastecemento, si existen postes de distintos servizos (acometidas particulares) de electricidade e telefonía a ambos lados do tramo de estudio dentro da zona fechada. O que se somete a información pública polo prazo de 15 días a contar dende a publicación do mesmo no Boletín Oficial da Provincia e taboleiro de anuncios, na secretaría do Concello, en horario de 9 a 14:00 (de luns a venres) para os efectos establecidos no artigo 61 da Lei 30/1992, do 26 de novembro, de Réxime xurídico das Administracións Públicas e do Procedemento Administrativo Común. Unha vez rematado dito prazo todos os interesados no expediente poderán presentar as alegacións que consideren oportunas polo prazo dun mes. Todo isto de conformidade co disposto n a Lei 33/2003, do 3 de novembro do Réxime Xeral do Patrimonio das Administracións Públicas e no RD 1372/1986, do 13 de xuño, polo que se aproba o Regulamento de Bens das Entidades Locais. Poio, 20 de abril de 2014.—O Alcalde, Luciano Sobral Fernández.
DH. A36.17823, CONCESIÓN DUN CAUDAL DE AUGA A RAMONA REGUEIRA REY NO CONCELLO DE SILLEDA (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 16/06/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 1 de xuño de 2015 e como resultado do expediente incoado ó efecto, outorgóuselle a Ramona Regueira Rey unha concesión de 7178 m3 anuais de auga que procede dun manancial situado no lugar de Soutullo, na parroquia de Abades (Santa María), no concello de Silleda (Pontevedra), con destino a rega de parcelas. Santiago de Compostela, 2 de xuño de 2015.—A xefa do Servizo de Tramitación Técnico-Administrativa do Dominio Público Hidráulico, Ana Maria Concepcion Clara Carmen Cuprian Calles.
APROBACIÓN INICIAL DO EXPEDIENTE MODIFICACIÓN DE CRÉDITOS DO ORZAMENTO Nº1 /2015.
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 28/01/2015)

A Xunta Veciñal de esta Entidade Local Menor de Bembrive en sesión celebrada no día da data aprobou: 1) O expediente de modificacion de créditos nº 1/2015 por un total 300.457,22 € e do anexo de investimentos (do Orzamento prorrogado de 2014 para o ano 2015). 2) A modificacion das Bases de Execucion do mesmo Orzamento sobre tramitacion da factura electrónica. En cumprimento do disposto no art.169 do R. D. L.2/2004, do 5 de marzo do texto refundido da lei de facendas locais e disposicións concordantes, exponse ó público na secretaría desta Entidade Local Menor, por prazo de quince días hábiles, que empezarán a contarse dende o seguinte ó da publicación do presente edicto no B. O. da Provincia, a fin de que durante o mesmo poidan formularse as reclamacións que se consideren pertinentes, as cales deberán ser dirixidas ao Sr. Alcalde-Pedáneo. Bembrive, 19 de xaneiro de 2015.—O Alcalde Pedáneo, Daniel Joseph Dmytryshyn Sanchez Clemente.
DELEGACIÓN VODAS ALCALDÍA
ADMINISTRACIÓN LOCAL — Municipal — Poio (Outros documentos, notificacións e informacións públicas, 02/10/2015)

Por Resolución da Alcaldía de data 21 de setembro de 2015, delégase na concelleira Dna. Lidia Salgueiro Piñeiro a presidencia dos actos de matrimonio civil do día 26 de setembro de 2015 que terán lugar en Liñares e no lugar da Serpe ás 13:30 e 18:30 h respectivamente. O que se fai público en virtude co disposto no artigo artigo 44.2 do Real Decreto Lexislativo 2568/1986, do 28 de novembro, polo que se aproba o Reglamento de Organización, Funcionamento e Réxime Xurídico das Entidades Locais. Poio, a 21 de setembro de 2015.—O Alcalde, Luciano Sobral Fernández.
DELEGACIÓN DE ATRIBUCIÓNS XENÉRICAS E ESPECÍFICAS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 11/08/2015)

Por Resolución de Alcaldía deste Concello de data do 22/06/2015, procedeuse á delegación de áreas nos concelleiros/as, o que se publica aos efectos do disposto no artigo 44.2 do Real-decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. Visto que o pasado día 13 de xuño celebrouse a sesión constitutiva da nova corporación municipal de Cangas para o período 2015-2019. Visto que de conformidade co disposto no artigo 21.1 a) da Lei 7/1985, de 2 de abril, Reguladora das Bases do Réxime Local corresponde ó Alcalde dirixir o goberno e a administración municipal. Tendo atribuida esta Alcaldía por lei a facultade de delegar determinadas atribucións nos Concelleiros da Corporación segundo o disposto no art.23.4 da Lei 7/1985, Reguladora das Bases do Réxime Local e no art.61.3 da Lei 5/1997, de Adminsitración Local de Galicia. Visto o Réxime Xurídico desas delegacións establecido nos arts.43 a 45 e 114 a 118 do RD 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, en uso das atribucións que me confire a normativa legal vixente, Primeiro.— Realizar a favor das/os Concelleiras/os membros do equipo de goberno, dentro das áreas que se indican, as delegacións seguintes: Obras e Servizos: Maria Agata Dykes Reija Facenda, Urbanismo e Patrimonio: Corsina Simkus Cermeño Servizos Sociais, Igualdade e Sanidade: Tomás Hermelo Álvarez Mocidade e Voluntariado: Andrés García Bastón Ensino e Deporte: Xoán Carlos Chillón Iglesias Desenvolvemento económico e Emprego Local: Ángela Vizoso Marcos Medioambiente e Turismo: Tania Castro Paredes Cultura e Normalización Lingüística: Héitor Mera Herbello Participación veciñal, Transparencia e Asociacionismo: Eva Rodríguez Calvar Mobilidade e Transporte: Lourdes Rial Pardo Estas delegacións abarcarán tanto as facultades de dirixir as áreas e materias correspondentes, como a de xestionalos en xeral, sen facultade de resolver mediante actos administrativos que afecten a terceiros. Terceiro.— A Alcaldía en calquera momento poderá asumir as atribucións delegadas nesta Resolución sen perxuicio da súa avocación segundo o disposto na Lei 30/1992, de Réxime Xurídico das Administracións Públicas e do Procedimento Administrativo Común. Cuarto.— Da presente resolución darase conta ó Pleno na primeira sesión que celebre, notificándose ademáis persoalmente ós/ás designados/as e será publicada no Boletín Oficial da Provincia, sen perxuicio da súa efectividade dende o día seguinte ó da presente Resolución. Quinto.— No non previsto nesta Resolución rexerá o disposto na Lei 7/1985, Lei 5/1997 e RD 2568/1986, no marco das regras que para as delegacións se establece nestas normas”. Cangas, 22 de xuño de 2015.—O Alcalde-Presidente, Xosé Manuel Pazos Varela.
APROBACIÓN E EXPOSICIÓN PÚBLICA PADRÓN DO IMPOSTO SOBRE ACTIVIDADES ECÓNOMICAS (IAE)
ADMINISTRACIÓN LOCAL — Municipal — Marín (Outros documentos, notificacións e informacións públicas, 18/08/2015)

Por Resolución do Concelleiro delegado de Facenda do día 4 de agosto de 2015, foi aprobado o padrón fiscal correspondente ao concepto tributario Imposto sobre actividades económicas do ano 2015. Os interesados poderán examinar o padrón fiscal e a lista cobratoria por un prazo dun mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 5 de novembro, procederase ao cobro en período voluntario das liquidacións anuais do Imposto sobre actividades económicas, comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2015, os interesados poderán solicitalo nas dependencias da Tesourería-Recadación do Concello de Marín. O día de cargo dos recibos domiciliados será o vindeiro 1 de outubro. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 4 de agosto de 2015.—A Alcaldesa-Presidenta, María Ramallo Vázquez.
CAMBIO POSTO DE SECRETARIA TITULAR DO TRIBUNAL DO PROCESO POR PROMOCIÓN INTERNA DE ADMINISTRATIVO/A
ADMINISTRACIÓN LOCAL — Municipal — Redondela (Persoal, oposicións, 09/11/2015)

Pubicadas as bases xerais e específicas para cubrir, por promoción interna, unha praza de administrativo/a vacante no cadro de persoal funcionario do Concello de Redondela, incluída na oferta de emprego público de 2014, no boletín oficial BOP núm.50, de 13/03/2015 e a lista provisional de admitidos/as e exclídos/as no BOP núm.132, do 13/07/2015. Toda vez que no BOP núm.159 do 19/08/2015 publicouse a lista definitiva de admitidos/as e excluídos/as xunto coa designación tribunal cualificador, no que se nomeaba como secretaria titular do mesmo a Touraya Armario Fizesan e, á vista da xustificación que presenta de causas impeditivas debidamente acreditadas para formar parte deste tribunal selectivo Único: Designar a Dna. Margarita Mariño Pérez como secretaria titular do tribunal selectivo para cubrir unha praza de administrativo/a (persoal funcionario subgrupo C1). Redondela, 26 de outubro de 2015.—O alcalde, Javier Bas Corugeira.
SOLICITUDE AUTORIZACIÓN OBRAS PARA ACONDICIONAMENTO E MELLORA ESPAZO PÚBLICO EN ZONA DE POLICÍA DUN REGATO SEN NOME, NO LUGAR DE AVDA. PABLO IGLESIAS E RÚA MESTRE EMERITA, PARROQUIA DE PRIEGUE, NO CONCELLO DE NIGRÁN
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 14/04/2015)

O Concello de Nigrán, con DNI P3603500D e enderezo Praza da Constitución, 1, solicita de Augas de Galicia co CIF: Q1500378C, a autorización de obras no lugar de Avda. Pablo Iglesias e r/ Mestre Emérita, parroquia de Priegue (San Mamede), Concello de Nigrán (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.48247. As obras de acondicionamento e mellora de espazo público mediante construción de murete e chanzos de pedra, instalación dunha fonte, cinco bancos de pedra, una papeleira, cinco lámparas soterradas, pavimentación interior e exterior e plantación de céspede e arbustos, en zona de policía e a 28 ml dun regato sen nome, nunha parcela municipal existente entre a rúa Mestre Emérita e a avda. Pablo Iglesias, na parroquia de Priegue, Concello de Nigrán (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 11 de marzo de 2015.—O Xefe da Área de Autorizacións e Concesións, Sara Elena Francisco Salvador Bunger Aguacil.
CONVOCATORIA DE ASAMBLEA XERAL EXTRAORDINARIA
SECCIÓN NON OFICIAL —  — Comunidad de Usuarios de Traída de Augas de Torneiros (Outros documentos, notificacións e informacións públicas, 02/09/2015)

Celebrarase o vindeiro domingo 4 de outubro de 2015 no Local Social da comunidade, as 10.00 horas en primeira convocatoria, e as 10.30 horas en segunda, con un único punto na Orde do día O Porriño, a 24 de agosto de 2015.—O Presidente, Lorenzo Lorenzo Lorenzo.
ADXUDICACIÓN A TEODORO DE FRANCISCO ANTES, CONTRATO SERVIZOS ASESORAMENTO TÉCNICO EN MATERIA DE URBANISMO E OBRAS MUNICIPAIS.
ADMINISTRACIÓN LOCAL — Municipal — Neves, As (Contratos administrativos, 22/05/2015)

Por acordo da Xunta de Goberno Local, foi adxudicado o contrato dos servizos de “ASESORAMENTO TÉCNICO EN MATERIA DE URBANISMO E OBRAS MUNICIPAIS”, publicándose a súa formalización aos efectos do artigo 154 do Real Decreto Lexislativo 3/2011, de 14 de novembro, polo que se aproba o Texto Refundido da Lei de Contratos do Sector Público. a) Organismo: Concello de As Neves b) Dependencia que tramita o expediente: Secretaría a) Tipo: Contrato administrativo. b) Descrición: SERVIZOS DE ASESORAMENTO TECNICO EN MATERIA DE URBANISMO E OBRAS MUNICIPAIS. a) Tramitación: Ordinaria. b) Procedemento: Negociado sen publicidade Importe: 41.064,00 euros e 8.623,44 euros de IVE, para dúas anualidades. a) Data de adxudicación: 07-05-2015. b) Data de formalización do contrato: 13-05-2015. c) Adxudicatario: TEODORO DE FRANCISCO ANTES. d) Importe de adxudicación. Importe total: 41.064,00 euros máis 8.623,44 euros de IVE, durante dúas anualidades, co importe mensual de 1.711,00 euros máis 359,31 euros de IVE. En As Neves, a 8 de maio de 2015.—O Alcalde-Presidente, Raúl Emilio Castro Rodríguez.
CONTRATACIÓN SERVIZOS DE RECOLLIDA, TRANSPORTE E ENTREGA A XESTOR AUTORIZADO DOS RESIDUOS PROCEDENTES DE CONSTRUCCIÓNS E DEMOLICIÓN XERADOS POLO TALLER DE VÍAS E OBRAS (EXPTE.73432-250)
ADMINISTRACIÓN LOCAL — Municipal — Vigo (Contratos administrativos, 05/10/2015)

1. Entidade que adxudica: organismo: Concello de Vigo. Dependencia: Vías e Obras. Nº expediente: 73432-250.2. Obxecto do contrato: descrición: servizos de recollida, transporte e entrega a xestor autorizado dos residuos procedentes de construccións e demolicións xerados polo taller do servizo de vías e obras do Concello de Vigo. Lugar de execución: Vigo. Prazo de execución: dous anos.3. Tramitación e procedemento: Tramitación: Ordinaria. Procedemento: Aberto.4. Presuposto base: 200.000.- euros.5. Garantías provisionais: Non se esixe.6. Obtención da documentación e información: www.vigo.org (perfil do contratante), teléfono (986) 810148 Fax: (986) 226206. Data límite para solicitar documentación: ata o día de finalización do prazo de presentación de proposicións.7. Requisitos específicos do contratista: Clasificación: non procede.8. Presentación de Ofertas: Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida na cláusula 12 do prego de condicións administrativas. Lugar de presentación: Rexistro Xeral do Concello de Vigo, Pza. do Rei s/n 36202 VIGO, ata as 13,30 h. do último día de prazo. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica e conómica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Outras informacións: 11. Páxina web para obtención de información: www.vigo.org Vigo, 22 de setembro de 2015.—O concelleiro delegado de Contratación, P. D. (Decreto 19.6.2015 e Acordo 19.6.2015), David Regades Fernández.
APROBACIÓN INICIAL MODIFICACIÓN REGULAMENTO DE PREMIOS E DISTINCIÓNS DA POLICÍA LOCAL DE VILAGARCÍA DE AROUSA
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 11/03/2015)

O Pleno do Concello de Vilagarcía de Arousa, en sesión ordinaria celebrada o 23 de febreiro de 2015 acordou aprobar con carácter inicial a Modificación do Regulamento de premios e distincións da Policía Local de Vilagarcía de Arousa. De conformidade co disposto no artigo 49 da Lei 7/1985, Reguladora das Bases de Réxime Local, exponse ao público polo prazo de trinta días, contados a partir do seguinte ao da publicación deste anuncio no Boletín Oficial da Provincia, co fin de que durante este prazo os interesados poidan examinar o expediente nas oficinas da Casa do Concello e presentar contra o mesmo as reclamacións que estimen oportunas. No caso de que non se presenten reclamacións, entenderase definitivamente adoptado o acordo, ata entón provisional, a teor do disposto no artigo 49. c) da Lei 7/1985. Vilagarcía de Arousa, a 26 de febreiro de 2015.—O Alcalde, Tomás Javier Fole Díaz.